ddrg/super_eurlex huggingface dataset:
Euroopa Liidu Teataja L 331 , 03/12/1991 Lk 0001 - 0001

Soomekeelne eriväljaanne: Peatükk 4 Köide 4 Lk 0019

Rootsikeelne eriväljaanne: Peatükk 4 Köide 4 Lk 0019



Nõukogu määrus (EMÜ) nr 3499/91, 28. november 1991, millega nähakse ette Vahemere kalavarude kaitset ning majandamist käsitlevate uuringute ja katseprojektide ühenduse süsteem EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse nõukogu 25. jaanuari 1983. aasta määrust (EMÜ) nr 170/83, millega kehtestati ühenduse kalavarude kaitse- ja majandamissüsteem [1] (muudetud Hispaania ja Portugali ühinemisaktiga), eriti selle artiklit 11, võttes arvesse komisjoni ettepanekut ning arvestades, et: vastavalt määruse (EMÜ) nr 170/83 artiklile 2 peab nõukogu, toetudes kättesaadavatele teadusuuringutele, määratlema kaitseabinõud, mis on vajalikud selle määruse artiklis 1 sätestatud eesmärkide saavutamiseks; kalavarude kaitse ja majandamise poliitika ellurakendamine muutub Vahemere regioonis üha olulisemaks, et säilitada sealsed kalavarud ja viia need eelkõige rannikualade elanikkonna huvides heasse seisundisse; ühtse süsteemi rakendamise algstaadiumis tuleks uuringute ja katseprojektidega kindlaks teha need punktid, kus ühenduse meetmete abil oleks võimalik lahendada spetsiifilised pakilised probleemid; sel eesmärgil peaks komisjon kalamajanduse alalise komitee abiga vastu võtma nende meetmete kohaldamise üksikasjalikud eeskirjad, ON VASTU VÕTNUD KÄESOLEVA MÄÄRUSE: Artikkel 1 Vahemere kalavarude ühtse kaitse- ja majandamissüsteemi järkjärgulise juurutamise ühe osana võib uuringutele ja katseprojektidele komisjoni määratud tingimustel anda ühenduse rahalist toetust. Artikkel 2 Artiklis 1 nimetatud uuringud ja katseprojektid hõlmavad eelkõige järgmisi valdkondi: - traditsioonilise kalapüügi struktuur, - spetsialiseeritud kalapüügi arendamine, nagu näiteks käsnade, korallide, merisiilikute ja merevetikate püük, - kalapüügitegevuse kontrollimine, - statistikavõrgu arendamine, - uuringute ja teadusandmete kasutamise koordineerimine. Artikkel 3 Komisjon teeb otsuse artiklis 1 nimetatud uuringute ja katseprojektide kohta pärast konsulteerimist kalamajanduse alalise komiteega. Artikkel 4 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 28. november 1991 Nõukogu nimel eesistuja J. Pronk [1] EÜT L 24, 27.1.1983, lk 1. --------------------------------------------------
Euroopa Liidu Teataja L 357 , 28/12/1991 Lk 0010 - 0010

Soomekeelne eriväljaanne: Peatükk 11 Köide 19 Lk 0030

Rootsikeelne eriväljaanne: Peatükk 11 Köide 19 Lk 0030



Nõukogu määrus (EMÜ) nr 3800/91, 23. detsember 1991, millega muudetakse määrust (EMÜ) nr 3906/89, et laiendada majandusabi teistele Kesk- ja Ida-Euroopa riikidele EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 235, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: ühendus ja liikmesriigid on otsustanud koos teatavate kolmandate riikidega rakendada meetmeid Bulgaarias, Jugoslaavias, Poolas, Rumeenias, Tšehhoslovakkias ja Ungaris toimuva majandus- ja sotsiaalreformi toetuseks; selleks nähakse määrusega (EMÜ) nr 3906/89 [3] (muudetud määrusega (EMÜ) nr 2698/90 [4] ette majandus- ja humanitaarabi andmise tingimused; G-24 esindajad otsustasid 1991. aasta septembris laiendada majandusabi ka Albaaniale, Eestile, Leedule ja Lätile; määruse (EMÜ) nr 3906/89 reguleerimisala laiendamine nendele riikidele on sobiv vahend võetud kohustuste täitmiseks; lisaks täidavad need riigid abi laiendamiseks ettenähtud tingimusi; 3. oktoobril 1990. aastal toimunud Saksamaa ühinemise tõttu tuleb määruse (EMÜ) nr 3906/89 lisast, milles loetletakse need Kesk- ja Ida-Euroopa riigid, kellele antakse majandusabi, välja jätta kanne "Saksa Demokraatlik Vabariik", ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 3906/89 lisas: 1. lisatakse järgmised riigid: "Albaania, Eesti, Leedu ja Läti"; 2. jäetakse välja järgmine kanne: "Saksa Demokraatlik Vabariik". Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Määrust kohaldatakse Eesti, Leedu ja Läti suhtes alates 1. jaanuarist 1992. Käesolev määrus on tervikuna siduv ja vahetult kohaldatav kõikides liikmesriikides. Brüssel, 23. detsember 1991 Nõukogu nimel eesistuja Y. Van Rooy [1] EÜT C 313, 4.12.1991, lk 13. [2] Arvamus esitatud 13. detsembril 1991 (Euroopa Ühenduste Teatajas seni avaldamata). [3] EÜT L 375, 23.12.1989, lk 11. [4] EÜT L 257, 21.9.1990, lk 1. --------------------------------------------------
Euroopa Liidu Teataja L 363 , 31/12/1991 Lk 0001 - 0001

Soomekeelne eriväljaanne: Peatükk 4 Köide 4 Lk 0027

Rootsikeelne eriväljaanne: Peatükk 4 Köide 4 Lk 0027



Komisjoni määrus (EMÜ) nr 3863/91, 16. detsember 1991, millega määratakse kindlaks Ühendkuningriigis teatavatel rannikualadel kohaldatav krabide turustuskõlblik miinimumsuurus EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 19. jaanuari 1976. aasta määrust (EMÜ) nr 104/76, millega sätestatakse garneelide (Crangon crangon), hariliku taskukrabi (Cancer pagurus) ja norra salehomaari (Nephrops norvegicus) ühised turustusnormid, [1] viimati muudetud määrusega (EMÜ) nr 3162/91, [2] eriti selle artikli 7 lõiget 4, ning arvestades, et: määruse (EMÜ) nr 104/76 artikli 7 lõike 1 punktis b sätestatud miinimumsuuruse suhtes võib ette näha erandeid, et tagada Ühendkuningriigis teatavatel rannikualadel kohalikud või piirkondlikud krabitarned; asjaomaste liikide miinimumsuuruse suhtes tehtavad erandid tuleb eristada, sest tootmistingimused kõnealustel aladel ei ole ühesugused; käesolevas määruses sätestatud meetmed on kooskõlas kalandustooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 1. Šotimaal, Walesis Cemaes Head'ist kuni põhjapoolseima punktini Inglismaa-Walesi piiril, Kentis, Essexis, Kirde-Inglismaal Humberside'i lõunapiirist kuni Northumberlandi põhjapiirini, ning Loode-Inglismaal Cheshire'i lõunapiirist kuni Haverigg Pointini Cumbrias laiuskraadil 54°11,3' N on rannikualadel hariliku taskukrabi turustuskõlblik miinimumsuurus 12,5 sentimeetrit. 2. Lincolnshire'i, Norfolki, Suffolki ja Cumbrian Sea Fisheries Districti rannikualadel on miinimumsuurus 11,5 sentimeetrit. Artikkel 2 Käesolevaga tunnistatakse kehtetuks komisjoni määrus (EMÜ) nr 1048/86 [3]. Artikkel 3 Käesolev määrus jõustub 1. jaanuaril 1992. Käesolev määrus on tervikuna siduv ja vahetult kohaldatav kõikides liikmesriikides. Brüssel, 16. detsember 1991 Komisjoni nimel asepresident Manuel Marín [1] EÜT L 20, 28.1.1976, lk 35. [2] EÜT L 300, 31.10.1991, lk 1. [3] EÜT L 96, 11.4.1986, lk 14. --------------------------------------------------
Euroopa Liidu Teataja L 284 , 12/10/1991 Lk 0026 - 0026

Soomekeelne eriväljaanne: Peatükk 3 Köide 39 Lk 0112

Rootsikeelne eriväljaanne: Peatükk 3 Köide 39 Lk 0112



Komisjoni määrus (EMÜ) nr 2988/91, 11. oktoober 1991, millega muudetakse määrust (EMÜ) nr 1538/91, millega kehtestatakse määruse (EMÜ) nr 1906/90 (teatavate kodulinnuliha turustusnormide kohta) üksikasjalikud rakenduseeskirjad EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 26. juuni 1990. aasta määrust (EMÜ) nr 1906/90 teatavate kodulinnuliha turustusnormide kohta, [1] eriti selle artiklit 9, ning arvestades, et: komisjoni määruse (EMÜ) nr 1538/91 [2] artiklis 8 on sätestatud üksikasjalikud eeskirjad külmutatud või sügavkülmutatud kodulinnuliha vabatahtlikuks liigitamiseks kaaluklassi järgi; kõnealuste sätete viivitamatu kohaldamine on takistanud enne nimetatud määruse jõustumist pakitud kodulinnuliha importimist kolmandatest riikidest; seepärast tuleks kõnealuse määruse artikli 8 kohaldamine edasi lükata kuni 1. märtsini 1992; kodulinnuliha- ja munaturu korralduskomitee ei ole esimehe määratud tähtaja jooksul oma arvamust avaldanud, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 1538/91 artikkel 15 asendatakse järgmisega: "Artikkel 15 Käesolev määrus jõustub 20. juunil 1991. Käesolevat määrust kohaldatakse alates 1. juulist 1991. Kolmandatest riikidest importimisel kohaldatakse artiklit 8 alates 1. märtsist 1992. Ettevõtjad võivad siiski kuni 31. detsembrini 1991 pakkida käesoleva määrusega hõlmatud tooted pakendisse, millele enne käesoleva määruse jõustumist on kantud ühenduse või siseriiklikes õigusaktides sätestatud märked. Neid tooteid võib turustada kuni 31. detsembrini 1992." . Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 11. oktoober 1991 Komisjoni nimel komisjoni liige Ray Mac Sharry [1] EÜT L 173, 6.7.1990, lk 1. [2] EÜT L 143, 7.6.1991, lk 11. --------------------------------------------------
Euroopa Liidu Teataja L 356 , 24/12/1991 Lk 0045 - 0045

Soomekeelne eriväljaanne: Peatükk 3 Köide 39 Lk 0247

Rootsikeelne eriväljaanne: Peatükk 3 Köide 39 Lk 0247



Komisjoni määrus (EMÜ) nr 3777/91, 18. detsember 1991, alalise pakkumismenetluse väljakuulutamise kohta sekkumisasutuste valduses oleva veinialkoholi müügiks ühenduses kasutamise eesmärgil EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 16. märtsi 1987. aasta määrust (EMÜ) nr 822/87 veinituru ühise korralduse kohta, [1] viimati muudetud määrusega (EMÜ) nr 1734/91, [2] võttes arvesse nõukogu 12. detsembri 1988. aasta määrust (EMÜ) nr 3877/88, milles sätestatakse määruse (EMÜ) nr 822/87 artiklites 35, 36 ja 39 osutatud destilleerimisel saadud ja sekkumisasutuste valduses oleva alkoholi müügi üldeeskirjad, [3] eriti selle artiklit 1, ning arvestades, et: komisjoni määruses (EMÜ) nr 1780/89, [4] viimati muudetud määrusega (EMÜ) nr 3776/91, [5] sätestatakse määruse (EMÜ) nr 822/87 artiklites 35, 36 ja 39 osutatud destilleerimisel saadud ja sekkumisasutuste valduses oleva alkoholi müügi üksikasjalikud eeskirjad; alaliste pakkumismenetluste eeskirju muudeti määrusega (EMÜ) nr 3776/91; alkoholi laokulude tõttu on soovitatav kuulutada välja uus alaline pakkumismenetlus uueks tööstuslikuks kasutamiseks ettenähtud veinialkoholi müügiks; käesoleva määrusega ettenähtud meetmed on kooskõlas veinituru korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 1. Kuulutatakse välja alaline pakkumismenetlus määruse (EMÜ) nr 822/87 artiklites 35, 36 ja 39 osutatud destilleerimisel saadud ning Hispaania, Prantsuse, Itaalia ja Kreeka sekkumisasutuste valduses oleva 100 % alkoholi müügiks. 2. Kõnealuses pakkumismenetluse käigus müüdav alkoholikogus ei tohi olla suurem kui 400000 hektoliitrit aastas. 3. Müügiks pakutud alkohol on ette nähtud kasutamiseks ühenduses vastavalt määruse (EMÜ) nr 1780/89 artiklile 2. Artikkel 2 Müük toimub määruse (EMÜ) nr 1780/89 ja eriti selle artiklite 2—9 ja 29—38 kohaselt. Artikkel 3 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 18. detsember 1991 Komisjoni nimel komisjoni liige Ray Mac Sharry [1] EÜT L 84, 27.3.1987, lk 1. [2] EÜT L 163, 26.6.1991, lk 6. [3] EÜT L 346, 15.12.1988, lk 7. [4] EÜT L 178, 24.6.1989, lk 1. [5] EÜT L 356, 24.12.1991, lk 43. --------------------------------------------------
Euroopa Liidu Teataja L 349 , 18/12/1991 Lk 0036 - 0036

Soomekeelne eriväljaanne: Peatükk 3 Köide 39 Lk 0219

Rootsikeelne eriväljaanne: Peatükk 3 Köide 39 Lk 0219



Komisjoni määrus (EMÜ) nr 3682/91, 17. detsember 1991, millega muudetakse määrust (EMÜ) nr 2568/91 oliiviõlide ja pressimisjääkide omaduste ja asjakohaste analüüsimeetodite kohta EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 22. septembri 1966. aasta määrust nr 136/66/EMÜ õli- ja rasvaturu ühise korralduse kehtestamise kohta, [1] viimati muudetud määrusega (EMÜ) nr 1720/91, [2] eriti selle artiklit 35a, ning arvestades, et: komisjoni määruses (EMÜ) nr 2568/91 [3] on määratletud oliiviõlide ja pressimisjääkide omadused ja asjakohased analüüsimeetodid; neitsioliiviõlide organoleptiliste omaduste hindamise meetodi rakendamiseks ja eelkõige valitud degusteerijate komisjoni moodustamiseks oli vaja kehtestada teatav ajavahemik; see ajavahemik on tegelikkuses osutunud ebapiisavaks, et tagada kõnealuse meetodi ühtne rakendamine kõikides liikmesriikides; seepärast tuleb kõnealust ajavahemikku pikendada, et võimaldada degusteerijate komisjonide hindamismeetodeid lõplikult kontrollida; käesoleva määrusega ettenähtud meetmed on kooskõlas õli- ja rasvaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2568/91 artikli 10 lõikes 1 asendatakse kuupäev "1. jaanuar 1992" kuupäevaga "1. november 1992". Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 17. detsember 1991 Komisjoni nimel komisjoni liige Ray Mac Sharry [1] EÜT 172, 30.9.1966, lk 3025/66. [2] EÜT L 162, 26.6.1991, lk 27. [3] EÜT L 248, 5.9.1991, lk 1. --------------------------------------------------
Official Journal L 160 , 25/06/1991 P. 0005 - 0005

Finnish special edition: Chapter 3 Volume 38 P. 0025

Swedish special edition: Chapter 3 Volume 38 P. 0025



KOMISJONI MÄÄRUS (EMÜ) nr 1781/91, 19. juuni 1991, millega muudetakse määrust (EMÜ) nr 1014/90, millega kehtestatakse piiritusjookide määratlemise, kirjeldamise ja esitlemise üksikasjalikud eeskirjad EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 29. mai 1989. aasta määrust (EMÜ) nr 1576/89, millega kehtestatakse piiritusjookide määratlemise, kirjeldamise ja esitlemise üldeeskirjad,1 eriti selle artikli 6 lõiget 3, ning arvestades, et: komisjoni määruses (EMÜ) nr 1014/902 on sätestatud esialgsed üksikasjalikud eeskirjad; neid eeskirju on vaja täiendada; määruse (EMÜ) nr 1576/89 jõustumise ajal juba kehtinud kauaaegsete tavade arvessevõtmiseks tuleks lubada teatavate likööride liitnimetuste säilitamist, kuigi nende nimetustega likööride puhul ei saada alkoholi või ei saada alkoholi eranditult nimetuses märgitud piiritusjoogist; on oluline täpsustada kõnealuste likööride kirjeldamise tingimused, et ära hoida nende segiajamist määruse (EMÜ) nr 1576/89 artikli 1 lõikes 4 määratletud piiritusjookidega; käesoleva määrusega ettenähtud meetmed on kooskõlas piiritusjookide rakenduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrusele (EMÜ) nr 1014/90 lisatakse artikkel 7b: "Artikkel 7b 1. Vastavalt määruse (EMÜ) nr 1576/89 artikli 6 lõike 1 teisele taandele keelatakse piiritusjookide esitlemisel liitnimetuses üldnimetuse kasutamine, kui kõnealuse joogi alkohol ei ole saadud eranditult liitnimetuses märgitud piiritusjoogist. 2. Käesoleva määruse jõustumise ajal valitseva olukorra tõttu võib ühenduses toodetud likööride esitlemisel kasutada üksnes järgmisi liitnimetusi: prune brandy, orange brandy, apricot brandy, cherry brandy, solbaerrom ehk blackcurrant rum. 3. Lõikes 2 osutatud likööride etiketistamise ja esitlemise puhul tuleb liitnimetus kirjutada etiketil ühele reale, ühesuuruste ja sama värvi tähtedega, ning sõna "liköör" tuleb kirjutada samasuuruste tähtedega nimetuse vahetusse lähedusse. Kui alkohol ei ole saadud märgitud piiritusjoogist, tuleb selle päritolu märkida etiketile liitnimetuse ja sõnaga "liköör" samale nägemisväljale kas nimetades põllumajandussaadustest valmistatud alkoholi liigi või sõnadega "toodetud põllumajandussaadustest valmistatud alkoholist" või "tootmisel on kasutatud põllumajandussaadustest valmistatud alkoholi". Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. juuni 1991 Komisjoni nimel komisjoni liige Ray MAC SHARRY 1 EÜT L 160, 12.6.1989, lk 1. 2 EÜT L 105, 25.4.1990, lk 9.
Nõukogu määrus (EMÜ) nr 1605/91,

10. juuni 1991,

millega muudetakse määrust (EMÜ) nr 1784/77 humala sertifitseerimise kohta

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut,

võttes arvesse nõukogu 26. juuli 1971. aasta määrust (EMÜ) nr 1696/71 humalaturu ühise korralduse kohta, [1] viimati muudetud määrusega (EMÜ) nr 3577/90, [2] eriti selle artikli 2 lõiget 4,

võttes arvesse komisjoni ettepanekut

ning arvestades, et:

määrusega (EMÜ) nr 1784/77 [3] (viimati muudetud määrusega (EMÜ) nr 2039/85 [4]) sätestatakse tingimused, mille korral võib humalat töödelda humalatoodeteks;

tehnika arengu tulemusena ei kasutata humalast valmistatavate toodete tootmiseks tegelikult mitte ainult humalaid, vaid ka humalatooteid; tehnika arengu ja juhtimistavade arvessevõtmiseks tuleks muuta määruses (EMÜ) nr 1784/77 humala töötlemist käsitlevaid viiteid, et humalatooteid võiks kasutada edasiseks töötlemiseks,

ON VASTU VÕTNUD KÄESOLEVA MÄÄRUSE:

Artikkel 1

Määrust (EMÜ) nr 1784/77 muudetakse järgmiselt.

1. Artiklis 7 asendatakse tekst "ühenduses sertifitseeritud humalat" tekstiga "ühenduses sertifitseeritud humalat, sellest valmistatud humalatooteid".

2. Artikli 8 lõige 3 asendatakse järgmisega:

"3. Ühendusest pärit sertifitseeritud humalat ning sellest valmistatud sertifitseeritud humalatooteid, mis on pärit samast saagist, kuid eri sortidest ja tootmispiirkondadest, võib siiski segada pulbri ja ekstraktide valmistamisel eeldusel, et tootega kaasas oleval sertifikaadil on märgitud:

a) kasutatud sordid, tootmispiirkonnad ja saagikoristusaasta;

b) iga segus kasutatud sordi massiprotsent; juhul kui humalatoodete valmistamisel on kasutatud humalatooteid koos humalatega või kui on kasutatud erinevaid humalatooteid, tuleb märkida iga sordi massiprotsent, mis põhineb kasutatavate toodete valmistamiseks kasutatud humalate kogusel;

c) kasutatavale humalale ja kasutatavatele humalatoodetele välja antud sertifikaatide viitenumbrid."

Artikkel 2

Käesolev määrus jõustub seitsmendal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Luxembourg, 10. juuni 1991

Nõukogu nimel

eesistuja

J.-C. Juncker

[1] EÜT L 175, 4.8.1971, lk 1.

[2] EÜT L 353, 17.12.1990, lk 23.

[3] EÜT L 200, 8.8.1977, lk 1.

[4] EÜT L 193, 25.7.1985, lk 1.

--------------------------------------------------
Euroopa Liidu Teataja L 140 , 04/06/1991 Lk 0019 - 0019

Soomekeelne eriväljaanne: Peatükk 3 Köide 37 Lk 0207

Rootsikeelne eriväljaanne: Peatükk 3 Köide 37 Lk 0207



Komisjoni määrus (EMÜ) nr 1497/91, 3. juuni 1991, millega muudetakse määrust (EMÜ) nr 2191/81 mittetulundusühingutele ja -organisatsioonidele või ostmiseks toetuse andmise kohta EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 804/68 piima- ja piimatooteturu ühise korralduse kohta, [1] viimati muudetud määrusega (EMÜ) nr 3641/90, [2] eriti selle artikli 12 lõiget 3, ning arvestades, et: komisjoni määruses (EMÜ) nr 2191/81, [3] viimati muudetud määrusega (EMÜ) nr 1679/89, [4] sätestatakse mittetulundusühingutele ja -organisatsioonidele või ostmiseks toetuse andmine; toetus antakse või tarnijale tema kirjaliku taotluse alusel ja liikmesriigi pädeva asutuse poolt kuni kuueks kuuks välja antud seerianumbriga tõendi esitamisel; seda ajavahemikku tuleks siseriiklike asutuste halduskoormuse vähendamiseks pikendada; käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2191/81 artikli 3 lõikes 6 asendatakse sõnad "kuue kuu" sõnadega "12 kuu". Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 3. juuni 1991 Komisjoni nimel komisjoni liige Ray Mac Sharry [1] EÜT L 148, 28.6.1968, lk 13. [2] EÜT L 362, 27.12.1990, lk 5. [3] EÜT L 213, 1.8.1981, lk 20. [4] EÜT L 164, 15.6.1989, lk 14. --------------------------------------------------
KOMISJONI MÄÄRUS (EMÜ) nr 1559/91,

7. juuni 1991,

millega muudetakse määrust (EMÜ) nr 2077/85, millega kehtestatakse ananassikonservide tootmistoetuse süsteemi üksikasjalikud rakenduseeskirjad

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 14. märtsi 1977. aasta määrust (EMÜ) nr 525/77, millega kehtestatakse ananassikonservide tootmistoetuste süsteem,1 viimati muudetud määrusega (EMÜ) nr 1699/85,2 eriti selle artiklit 8,

ning arvestades, et:

komisjoni määrusega (EMÜ) nr 2077/85,3 viimati muudetud määrusega (EMÜ) nr 344/86,4 laiendatakse ananassikonservidele puu- ja köögiviljatoodete tootmistoetuse suhtes kohaldatavate teatavate standardite kohaldamist; kõnealuse määruse viiteid tuleks ajakohastada pärast komisjoni määruse (EMÜ) nr 1558/915 vastuvõtmist ning nõukogu määruse (EMÜ) nr 2658/876 (viimati muudetud komisjoni määrusega (EMÜ) nr 2472/907) I lisas esitatud kaupade koondnomenklatuuri muutmist;

määrusega (EMÜ) nr 1558/91 kehtestatakse uued puu- ja köögiviljatoodete tootmistoetuse süsteemi üksikasjalikud rakenduseeskirjad; kõnealuseid meetmeid kohaldatakse ka ananassikonservide suhtes;

käesoleva määrusega ettenähtud meetmed on kooskõlas puu- ja köögiviljatooteturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EMÜ) nr 2077/85 artikkel 1 asendatakse järgmisega:

"Artikkel 1

1. Määruses (EMÜ) nr 525/77 sätestatud tootmistoetuste süsteemi kohaldamisel tähendab "ananassikonserv" koore ja südamikuta terveid või tükeldatud ananasse, mida on kuumutatud ja mis on mahuteisse õhukindlalt suletud suhkrusiirupis, mille üldsuhkrusisaldus on pärast homogeenimist vähemalt 14 %, ning mis kuuluvad CN-koodide 2008 20 51, 2008 20 59, 2008 20 71 ja 2008 20 79 alla.

2. Ilma et see piiraks käesoleva määruse artiklite sätete kohaldamist, kohaldatakse ananassikonservide tootmiseks toetuse andmise puhul komisjoni määruse (EMÜ) nr 1558/91* artikleid 2, 3, 6, 7, 9, 10, 11, artikli 12 lõiget 1 ja artikleid 14-17.

------------

* EÜT L 144, 8.6.1991, lk 31."

Artikkel 2

Käesolev määrus jõustub kolmandal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 7. juuni 1991

Komisjoni nimel

komisjoni liige

Ray MAC SHARRY

1 EÜT L 73, 21.3.1977, lk 46.

2 EÜT L 163, 22.6.1985, lk 12.

3 EÜT L 196, 26.7.1985, lk 28.

4 EÜT L 41, 18.2.1986, lk 15.

5 EÜT L 144, 8.6.1991, lk 31.

6 EÜT L 256, 7.9.1987, lk 1.

7 EÜT L 107, 27.4.1991, lk 10.